Natalia Pirc Musar
Natalia Pirc Musar Res apud Vicidata repertae: Nativitas: 9 Maii 1968; Labacum Patria: Slovenia, Res Publica Socialistica Foederativa Iugoslaviae Nomen nativum: Nataša Pirc Familia Coniunx: Aleš Musar Natalia, vulgo Nataša Pirc Musar (Labaci in urbe die 9 Maii 1968 natus) est diurnaria et politica Sloveniae. Alumna est universitatis Labacensis, ubi iuribus studuit, recentiusque universitatum Salfordensis et Vindobonensis: hic gradum doctoris ascendit. Commissa ab informatione rei publicae Slovenicae die 17 Iulii 2004 creata est, prima huius tituli, et decem annos functa est: recenter iuris consulta operam dedit. Nullius factionis politicae sodalis, candidata est anno 2022 ad praesidatum Sloveniae. Aemulis Anže Logar et Martha Kos devictis, praeses die 13 Novembris eiusdem anni electa est.